stanford-oval/wikipedia huggingface dataset:
Enrico Faccini

Enrico Faccini (s. 2. maaliskuuta 1962) on italialainen sarjakuvapiirtäjä, joka tunnetaan varsinkin Aku Ankan piirtäjänä.
Faccini syntyi Santa Margherita Liguressa Italiassa. Enrico Faccini on myös käsikirjoittanut joitakin sarjakuvia, esimerkiksi Unelmatyö (Aku Ankan taskukirja 336) ja
Kaukovalo (Roope-setä 403) ovat Enricon käsikirjoittamia ja piirtämiä.
Eric Woerth

Eric Woerth
Eric Woerth (s. 29. tammikuuta 1956) on ranskalainen poliitikko (RPR, UMP, Républicains). Hän oli François Fillonin hallituksissa budjetti- ja työministerinä 2007–2010 ja Chantillyn pormestari 1995–2017.
Woerthia epäillään laittomasta puoluerahoituksesta, ja asian on arvioitu voivan vaikuttaa Nicolas Sarkozyn mahdollisuuksiin päästä uudelle presidenttikaudelle. Asia tuli julki 2010, kun L'Oreal-kosmetiikkayhtiön omistaja Liliane Bettencourt ja hänen tyttärensä selvittelivät äidin kykyä päättää asioistaan.
Hän valmistui Université Paris-Panthéon-Assas, HEC Parisista ja Sciences Po:sta.
Enrico De Nicola

| Enrico de Nicola |
| --- | --- |
 Virallinen muotokuva (1948).
Italian 1. presidentti
 1. heinäkuuta 1946-12. toukokuuta 1948  
Pääministeri:  Alcide De Gasperi
Seuraaja:  Luigi Einaudi
Henkilötiedot
Syntynyt: 9. marraskuuta 1877 Napoli, Italia
Kuollut: 1. lokakuuta 1959 (81 vuotta) Torre del Greco
Tiedot
Puolue:  Italian liberaalinen puolue
Uskonto:  roomalaiskatolinen
 Nimikirjoitus
Enrico De Nicola (9. marraskuuta 1877 – 1. lokakuuta 1959) oli italialainen poliitikko ja asianajaja. Hänet oli valittu valtionhoitajaksi 28. kesäkuuta 1946, ja kun Italian perustuslaki astui voimaan 1. tammikuuta 1948, hänestä tuli suoraan lain nojalla ensimmäinen Italian tasavallan presidentti. Hänen presidenttikautensa oli lyhyt ja päättyi 12. toukokuuta 1948, kun ensimmäinen parlamentin valitsema presidentti, Luigi Einaudi, astui virkaansa. De Nicola edusti Italian liberaalista puoluetta, ja hän toimi presidenttikautensa jälkeen elinikäisenä senaattorina sekä lyhyen ajan myös senaatin puhemiehenä vuosina 1951–1952.
Käännös suomeksi
Anna Morandi Manzolini

Anna Morandi Manzolini
Anna Morandi Manzolini (1714–1774) opetti anatomiaa ja veisti anatomisia malleja vahasta. Hänen puolisonsa oli Bolognan yliopiston anatomian professori Giovanni Manzolini. Kun puoliso sairastui tuberkuloosiin, Anna Morandi Mazolini sai erityisluvalla opettaa tämän sijasta. Miehensä kuoltua hänestä tuli 1755 anatomian professori. Tieto hänen lahjakkuudestaan anatomisten mallien tekemisessä levisi kaikkialle Eurooppaan, ja hän sai kutsun Venäjälle Katariina Suuren hoviin ja muihinkin Euroopan hoveihin. Hänen mallinsa ovat nykyisinkin lääketieteessä käytettyjen mallien esikuvia. Niitä on säilynyt runsaasti, ja ne ovat Bolognan yliopiston museossa.
Hänet kutsuttiin useiden tieteellisten seurojen jäseneksi.
Hänen rintakuvansa on Rooman Pantheonissa, ja Bolognan yliopiston museossa on hänen itse vahaan veistämänsä omakuva.
Aiheesta muualla

Bolognan yliopiston sivusto, elämäkerta (Arkistoitu – Internet Archive) (italiaksi)
Enid

Enid voi tarkoittaa seuraavia asioita:
Enid, naisen etunimi
Enid, kaupunki Oklahoman osavaltiossa Yhdysvalloissa
Enid, paikallishallinnoton alue Mississippin osavaltiossa Yhdysvalloissa
Enid, vuonna 2009 valmistunut televisioelokuva kirjailija Enid Blytonista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enid”, voi hakea sivunnimihaulla, laajalla sivunnimihaulla tai tekstihaulla.
Arkesíni

| Arkesíni Αρκεσίνη |
| --- | --- |
 Arkesíni
 Koordinaatit: 36°47′12″N, 25°48′12″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Amorgós
Hallinto:  
 – Asutustyyppi:  kylä
 – Kallikrates-koodi:  6701000301
Korkeus:  200 m
Väkiluku (2011):  106
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Arkesíni (kreik. Αρκεσίνη) on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 106 (vuonna 2011).
Antiikin Arkesinen akropolis eli linnavuori.
Arkesínin kylä sijaitsee Amorgóksen lounaisissa sisäosissa noin 15 kilometriä lounaaseen saaren pääkylästä Amorgóksen kylästä eli Chórasta. Se on rakennettu Kórakas-vuoren rinteeseen noin 200 metrin korkeuteen merenpinnasta laskettuna, ja sen rakennuskanta koostuu perinteisistä kykladisista valkoisista taloista. Kylä on ottanut nimensä antiikin ajan Arkesinen kaupungilta, joka sijaitsi rannikolla noin kolme kilometriä nykyisestä kylästä pohjoiskoilliseen. Kylän tärkein kirkko on omistettu Pyhälle Paraskevalle (Agía Paraskeví).
Arkesíni muodostaa myös laajemman kyläyhdyskunnan (Τοπική Κοινότητα Αρκεσίνης, Topikí Koinótita Arkesínis), johon kuuluvat varsinaisen Arkesínin kylän lisäksi kylät Kalofána, Kalotarítissa, Mávri Mýti ja Rachoúla sekä saaret Ánydros, Feloúka, Gramvoússa, Kisíri, Patelídi ja Psalída. Koko yhdyskunnan väkiluku on 179.
Aiheesta muualla

Kuvia tai muita tiedostoja aiheesta Arkesíni Wikimedia Commonsissa
Elovainio

Elovainion yritysaluetta.
Elovainio on kaupunginosa Ylöjärvellä. Elovainion pinta-ala on 540 hehtaaria. Elovainio kuuluu samaan suunnittelualueeseen yhdessä Kirkonseudun ja Soppeenmäen kanssa. Elovainiolla on muun muassa Kauppakeskus Elo ja Kauppakeskus Ilo.
Enrico Colantoni

| Enrico Colantoni |
| --- | --- |
 Enrico Colantoni vuonna 2013.
Henkilötiedot
Syntynyt: 14. helmikuuta 1963 (ikä 61)
Ammatti:  näyttelijä
Aiheesta muualla
IMDb 
Elonet
Enrico Colantoni (s. 14. helmikuuta 1963 Toronto) on kanadalainen näyttelijä, joka näytteli muun muassa kanadalaisessa komediassa Ammu vaan! (Just Shoot Me!). Hän on näytellyt Keith Marsia televisiosarjassa Veronica Mars ja vieraillut Monkissa.
Colantoni opiskeli Toronton yliopistossa psykologiaa ja sosiologiaa, kunnes siirtyi American Academy of Dramatic Artsiin, New Yorkiin. Hän valmistui Yale School of Dramasta, voittaen Carol Dye Awardin.
Hän asuu vaimonsa Nancy Snyderin ja kahden lapsensa kanssa Los Angelesissa, Kaliforniassa.
Aiheesta muualla

Kuvia tai muita tiedostoja aiheesta Enrico Colantoni Wikimedia Commonsissa
Enrico Colantoni Internet Movie Databasessa. (englanniksi)
Electronica 1: The Time Machine

| Electronica 1: The Time Machine Jean-Michel Jarre |
| --- | --- | --- |

Studioalbumin tiedot
 Äänitetty : 2011-2015
 Julkaistu: 16. lokakuuta 2015
 Tuottaja(t): Jean Michel Jarre
 Tyylilaji: elektroninen musiikki
 Kesto: 69.25
 Levy-yhtiö: Columbia
Jean Michel Jarren muut julkaisut
| Téo & Téa 2007 | Electronica 1: The Time Machine 2015 | Electronica 2: The Heart of Noise 2016 |
Singlet albumilta Electronica 1: The Time Machine
 ”Glory” Julkaistu: 15. toukokuu 2015  ”Conquistador” Julkaistu: 10  heinäkuuta 2015  ”Zero Grafity” Julkaistu: 10. heinäkuuta 2015  ”Watching You” Julkaistu: 10. heinäkuuta 2015  ”Stardust” Julkaistu: 31. heinäkuuta 2015  ”If..!” Julkaistu: 28. elokuuta 2015
Electronica 1: The Time Machine on ranskalaisen Jean Michel Jarren albumi, joka julkaistiin 16. lokakuuta 2015. Albumi on kahden "Electronica" albumien ensimmäinen osa, toinen osa julkaistaan 2016. Albumilla vierailee paljon eri artisteja.
Kappaleet

The Time Machine – 3.54 (Boys Noizen kanssa)
Glory – 4.12 (M83:n kanssa)
Close Your Eyes – 6.15 (Airin kanssa)
Automatic. Pt. 1 – 3.06 (Vince Clarken kanssa)
Automatic. Pt. 2 – 3.03 (Vince Clarken kanssa)
If..! – 3.13 (Little Bootsin kanssa)
Immortals – 4.24 (Fuck Buttonsin kanssa)
Suns Have Gone – 5.55 (Mobyn kanssa)
Conquistador – 3.09 (Gesaffelsteinin kanssa)
Travelator, Pt. 2 – 3.10 (Pete Townshendin kanssa)
Zero Gravity – 7.12 (Tangerine Dreamin kanssa)
Rely on Me – 2.54 (Laurie Andersonin kanssa)
Stardust – 4.37 (Armin van Buuren in kanssa)
Watching You – 4.09 (3D:n kanssa)
A Question of Blood – 2.58 (John Carpenterin kanssa)
The Train & The River – 7.13 (Lang Langin kanssa)
Erich Buljung

| Mitalit | Mitalit | Mitalit |  |
| --- | --- | --- | --- |
|  Erich Buljung |  Erich Buljung |  Erich Buljung |  |
Maa:   Yhdysvallat
Miesten ammunta
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | 10 m ilmapistooli |  |
| MM-kilpailut  | MM-kilpailut  | MM-kilpailut  |  |
|  Hopeaa | Caracas 1982 | 10 m ilmapistooli, joukkue |  |
|  Hopeaa | Caracas 1982 | 50 m pistooli, joukkue |  |
|  Pronssia | Caracas 1982 | 25 m vakiopistooli, joukkue |  |
|  Pronssia | Moskova 1990 | 25 m vakiopistooli, joukkue |  |
Erich Buljung (s. 21. maaliskuuta 1944) on yhdysvaltalainen pistooliampuja.
Eric Buljung saavutti olympialaisissa Soulissa 1988 olympiahopeaa 10 m ilmapistoolissa tuloksella 687.9 (590+97.9), mutta hävisi voittaneelle Tanju Kirjakoville huonommalla finaalilla. Hänen peruskilpailussa saavuttama tulos 590 oli uusi sivuava maailmanennätys. Lisäksi Buljung on muutamia joukkuemitaleita MM-kilpailuista.
Antonio Sanabria

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Arnaldo Antonio Sanabria Ayala
Syntymäaika: 4. maaliskuuta 1996 (ikä 28)
Syntymäpaikka:  San Lorenzo, Paraguay
Pelipaikka: hyökkääjä
Pituus: 180 cm
Lempinimi: Tonny
Seura
Seura:  Torino
Junioriseurat
2004–2007:  Cerro Porteño
2007–2009:   	La Blanca Subur
2009–2013:  Barcelona
Seurat
| Vuodet | Seura | O | (M) |
| 2013 |  Barcelona B | 10 | (3) |
| 2014 |  Sassuolo | 2 | (0) |
| 2014–2016 |  Roma | 2 | (0) |
| 2015–2016 | →  Sporting Gijón | 30 | (11) |
| 2016–2021 |  Real Betis | 70 | (17) |
| 2019–2020 | →  Genoa | 39 | (9) |
| 2021– |  Torino | 91 | (25) |
Maajoukkue
| 2013– |  Paraguay | 32 | (3) |
 Seurajoukkueuran tilastot kattavat vain kansalliset sarjat, päivitetty 31. joulukuuta 2023 .  Maajoukkueuran tilastot päivitetty 31. joulukuuta 2023 .
Arnaldo Antonio "Tonny" Sanabria Ayala (s. 4. maaliskuuta 1996 San Lorenzo) on paraguaylainen jalkapalloilija, pelipaikaltaan hyökkääjä. Hän on edustanut tammikuusta 2021 alkaen italialaista Torinoa. Hän on pelannut Espanjassa ja Italiassa yhteensä toistakymmentä vuotta.
Seurajoukkueura

Sanabrian ensimmäinen seura oli paraguaylainen Cerro Porteño. Hän muutti perheineen Espanjaan vuonna 2007 ja liittyi CF Blanca Suburin joukkueeseen. Sieltä Sanabria siirtyi FC Barcelonaan 13-vuotiaana vuonna 2009. Hän nousi Barcelonan B-joukkueeseen kaudeksi 2013–2014 ja pelasi syyskauden aikana kymmenen Segunda Divisiónin ottelua, joissa hän teki kolme maalia.
Tammikuussa 2014 Sanabria siirtyi Italian Serie A:n US Sassuolo Calcioon 4,5 miljoonan euron siirtosummalla. Hän pelasi kevätkauden aikana kaksi sarjaottelua. Ensiesiintymisensä pääsarjatasolla Sanabria teki 23. maaliskuuta, kun Sassuolo hävisi vieraissa Udinese Calciolle maalein 0–1. Hän tuli ottelussa kentälle 71. minuutilla Davide Biondinin tilalle.
Heinäkuussa 2014 niin ikään Serie A:ssa pelaava AS Roma hankki Sanabrian 2,4 miljoonalla eurolla. Hän pelasi Roman edustusjoukkueessa vain kaksi liigaottelua ja siirtyi Espanjaan ensin kaudeksi 2015–2016 lainalle Sporting Gijóniin ja sen jälkeen  Real Betisin omistukseen. Italiaan hän palasi tammikuussa 2019 lainasopimuksella Genoan joukkueeseen, jossa hän viipyi 1,5 kautta. Hän siirtyi tammikuussa 2021 Torinoon.
Maajoukkueura

Sanabria teki ensiesiintymisensä Paraguayn maajoukkueessa 17-vuotiaana 14. elokuuta 2013, kun joukkue pelasi 3–3-tasapelin Saksan kanssa. Hän pelasi kaksi ottelua vuoden 2016 Copa Américassa. Hän on vuoden 2023 loppuun mennessä pelannut 32 A-maaottelua ja tehnyt niissä kolme maalia.
Erkki Salokangas

Erkki Salokangas (31. toukokuuta 1918 – 12. helmikuuta 1950) oli suomalainen korkeushyppääjä. Salokangas edusti urallaan Rajamäen Rykmenttiä ja Helsingin Kisa-Veikkoja
Kalevan kisoissa Salokangas sai hopeaa vuonna 1945 ja pronssia vuonna 1943. Hänen ennätyksensä 193 cm on vuoden 1945 Kalevan kisoista Turusta. Salokangas edusti Suomea maaotteluissa vuosina 1945 ja 1947.
Erkki Sallinen

Erkki Sallinen (1680–1758) oli suomalainen sissipäällikkö pikkuvihan aikana.
Sallisen vanhempia ei tunneta, mutta hänen kotitalonsa tiedetään sijainneen Kiihtelysvaaran Keskijärvellä. Sallisen puoliso oli Briita Kukkonen. Pikkuvihan aikana 10. maaliskuuta 1742 Kiteen pappilassa käydyssä taistelussa upseerit jättivät talonpojat ylivoimaisen venäläisjoukon armoille. Talonpojat alkoivat tästä sydämistyneenä ryhtyä itse vastarintaan. Sallinen oli yksi heidän valitsemistaan sissipäälliköistä, jonka apulaisena toimivat aika ajoin muun muassa Lauri Roivas ja Olli Haapalainen. Jonkin aikaa Kiteen taistelun jälkeen Sallinen johti joukkonsa rankaisuretkelle rajan taakse. Sieltä palatessaan hän joutui perimätiedon mukaan 200–300 miehensä kanssa vastakkain ylivoimaisen vihollisen kanssa Tuupovaaran Öllölässä 7. huhtikuuta 1742. Viholliselle tuotettiin ankaria tappioita ja se joutui vetäytymään omalle puolelleen. Seuraavana kesänä Sallisen mainitaan olleen mukana Sortavalaa vastaan tehdyllä retkellä.
Eni

| ENI S> p.A. |
| --- | --- |
Yritysmuoto:  pörssiyhtiö
ISIN:  IT0003132476
Perustettu:  1953
Toimitusjohtaja:  Paolo Scaroni
Kotipaikka:  Rooma, Italia
Toimiala:  öljy, kaasu
Henkilöstö:  78 880 (2008)
Kotisivu:  eni.it
Infobox OKVirheellinen NIMI-arvo: 
Eni S.p.A. (itl. Ente nazionale idrocarburi) on italialainen öljy- ja kaasuyritys, joka toimii 70 maassa. Eni on myyntiluvuiltaan yksi Euroopan suurimmista öljyalan yrityksistä. Se oli Italian suurin yritysselvennä vuonna 2008. [lähde? ] Sen perustI Enrico Mattei vuonna 1953.
Eni on yksi EURO STOXX 50 Stock Market Indexin yrityksistä.
Vuonna 2009 Euroopan kommissio syytti Eniä pyrkimyksistä estää epäreilusti kilpailijota käyttämästä kaasuputkia. Välttääkseen rangaistuksen Eni tarjoutui myymään kaasuputkiverkkonsa.
Erityistalousalue

Mahindra World City, erityistalousalue Chennaissa, Intiassa
Erityistalousalue (engl. Special economic zone tai SEZ) on jonkun maan sisässä oleva talousalue, jonka kauppa- ja talouslait eroavat muusta maasta.
Erityistalousalueen on tarkoitus on lisätä kaupankäyntiä, investointeja, työpaikkoja sekä luoda tehokasta hallintoa. Yritysten houkuttelemiseksi on erityistalousalueilla yleensä varsin liberaalit kauppa- ja talouslait, kuten verotukseen, kaupankäyntiin, investointeihin, käytäntöihin, pörssiyhtiöihin ja työvoiman säännöstelyyn liittyvät lait. Yrityksille voidaan tarjota verohelpotuksia tai vapautuksia veroista määräajaksi. Erityistalousalueet eroavat maittain kunkin maan lainsäädännön mukaan. Alueet on useissa maissa perustettu maan köyhimpiin osiin, ja tarkoituksena on nostaa seudun elintasoa suhteessa muuhun maahan.
Erityistalousalue voi lisätä maahan kohdistuvia suoria ulkomaisia investointeja. Yrityksille erityistalousalueet voivat tarjota mahdollisuuden valmistaa tuotteita markkinoille kilpailukykyiseen hintaan. Erityistalousalueita on kuitenkin syytetty työntekijöiden oikeuksien polkemisesta.
Erich Gruenberg

Erich Gruenberg OBE (12. lokakuuta 1924 Wien – 8. elokuuta 2020 Hampstead Garden Suburb, Lontoo) oli brittiläinen viulisti.
Gruenberg aloitti musiikillisen koulutuksensa Wienissä. Hän kuului viulisti Emil Hauserin 1930-luvun loppupuolella pelastamiin juutalaislapsiin, jotka hän vei jatkamaan musiikkiopintoja Jerusalemiin. Gruenberg valmistui Jerusalemin konservatoriosta vuonna 1941 ja aloitti orkesterityöskentelyn ennen vuoden 1946 muuttoaan Englantiin opiskelemaan Max Rostalin johdolla. Gruenberg voitti vuonna 1947 kansainvälisen Carl Flesch -viulukilpailun. Kaksi vuotta myöhemmin hän perusti trion pianisti Edmund Rubbran ja sellisti William Pleethin kanssa.
Vuonna 1955 Gruenberg sai nimityksen Tukholman kuninkaallisen filharmonisen orkesterin konserttimestariksi. Vuosina 1962–1965 hän työskenteli konserttimestarina Lontoon sinfoniaorkesterissa ja vuosina 1972–1975 Royal Philharmonic Orchestrassa. Solistinurallaan hän piti Benjamin Brittenin viulukonserton Venäjän-ensiesityksen.  Gruenberg esiintyi solistina kaikkien keskeisten brittiorkesterien kanssa. Kapellimestareita, joiden kanssa hän teki yhteistyötä, olivat muiden muassa Colin Davis, Simon Rattle, André Previn, Gennadi Roždestvenski, Charles Mackerras, Michael Tilsen Thomas, Mark Elder, Stanisław Skrowaczewski, Kirill Kondrašin, Rudolf Kempe, István Kertész ja Pierre Monteux. Vuonna 1984 Gruenberg levytti David Wilden kanssa Ludwig van Beethovenin viulusonaatit. Hän tulkitsi myös modernia ohjelmistoa, kuten Olivier Messiaenin, Berthold Goldschmidtin ja Roberto Gerhardin teoksia. Gruenberg teki usein esiintymisiä pianistityttärensä Joannan kanssa.
Gruenberg esiintyi The Beatlesin kappaleissa, joihin kuuluivat "A Day in the Life" ja "She's Leaving Home".
Vuonna 1994 Gruenberg sai Brittiläisen imperiumin ritarikunnan upseerin arvon palveluksistaan musiikin alalla. Hän pääsi Guildhall School of Music and Draman professoriksi vuonna 1982 ja Royal Academy of Musicin professoriksi 1989. Hän päätti jäädä eläkkeelle jälkimmäisestä oppilaitoksesta syksyllä 2019. Hän istui monien kansainvälisten kilpailujen tuomaristoissa, esimerkiksi vuonna 1998 Menuhin-kilpailun tuomariston ja taiteellisen paneelin puhemiehenä. Gruenberg myös piti kansainvälisiä mestarikursseja. Hän kuoli elokuussa 2020, jolloin leskeksi jäi vaimo Khorshed. Hänellä oli tyttäret Joanna ja Tina.
Enrico Fabris

| Mitalit | Mitalit | Mitalit |  |
| --- | --- | --- | --- |
|  Enrico Fabris |  Enrico Fabris |  Enrico Fabris |  |
Maa:  Italia
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | 1 500 m |  |
|  Kultaa | Torino 2006 | Joukkuetakaa-ajo |  |
|  Pronssia | Torino 2006 | 5 000 m |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Hopeaa | Inzell 2005 | Joukkuetakaa-ajo |  |
|  Hopeaa | Salt Lake City 2007 | 5 000 m |  |
|  Hopeaa | Nagano 2008 | 5 000 m |  |
|  Hopeaa | Nagano 2008 | 10 000 m |  |
|  Hopeaa | Nagano 2008 | Joukkuetakaa-ajo |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Calgary 2006 |  |  |
|  Hopeaa | Heerenveen 2007 |  |  |
|  Pronssia | Hamar 2009 |  |  |
| Yleisluistelun EM-kilpailut  | Yleisluistelun EM-kilpailut  | Yleisluistelun EM-kilpailut  |  |
|  Kultaa | Hamar 2006 |  |  |
|  Hopeaa | Collalbo 2007 |  |  |
|  Hopeaa | Hamar 2010 |  |  |
|  Pronssia | Kolomna 2008 |  |  |
Enrico Fabris (s. 5. lokakuuta 1981 Asiago, Italia) on italialainen pikaluistelija.
Tammikuussa 2005 Fabris voitti talviuniversiadeissa 1 500 ja 5 000 metrin kilpailut ja oli kolmas 1 000 metrillä. Matkakohtaisissa MM-kilpailuissa hän saavutti hopeaa joukkuetakaa-ajossa.
Kansainvälisen läpimurtonsa Fabris teki vuonna 2006, jolloin hän voitti kolme maailmancupin osakilpailua, Euroopan mestaruuden, yleisluistelun MM-hopeaa sekä Torinon olympialaisissa kultaa 1 500 metrillä ja joukkuetakaa-ajossa (yhdessä Matteo Anesin, Stefano Donagrandin ja Ippolito Sanfratellon kanssa) sekä pronssia 5 000 metrillä. Hän on kautta aikain ensimmäinen italialainen pikaluistelun olympiamitalisti. Vuonna 2007 hän saavutti yleisluistelun EM- ja MM-hopeaa sekä matkakohtaisissa MM-kilpailuissa hopeaa 5 000 metrillä.
Marraskuussa 2007 Fabris luisteli Salt Lake Cityssä 5 000 metrin maailmanennätyksen 6.07,40. Tammikuussa 2008 hän sai EM-pronssia. 2008 matkakohtaisissa MM-kisoissa Naganossa hän saavutti hopeaa 5 000 ja 10 000 metrillä sekä joukkuetakaa-ajossa. Vuonna 2009 hän sai yleisluistelun MM-pronssia ja 2010 EM-hopeaa.
Henkilökohtaiset ennätykset

500 m: 35,99 (Calgary, 18. maaliskuuta 2006)
1 000 m: 1.09,16 (Salt Lake City, 11. marraskuuta 2007)
1 500 m: 1.43,48 (Salt Lake City, 11. joulukuuta 2009)
3 000 m: 3.40,23 (Calgary, 5. marraskuuta 2005)
5 000 m: 6.06,06 (Salt Lake City, 12. joulukuuta 2009)
10 000 m: 13.10,60 (Calgary, 18. maaliskuuta 2006)
Amerikantilhi

| Amerikantilhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Eucarya
Luokka::  Linnut Aves
Lahko::  Varpuslinnut Passeriformes
Heimo::  Tilhet Bombycillidae
Suku::  Tilhet Bombycilla
Laji::  cedrorum
Kaksiosainen nimi
 Bombycilla cedrorum  (Vieillot, 1088) 
 Amerikantilhen esiintymisalue: vihreällä alueella ympäri vuoden, keltaisella vain pesimäaikana ja sinisellä vain pesimäajan ulkopuolella.
Katso myös
   Amerikantilhi Wikispeciesissä   Amerikantilhi Commonsissa 
Infobox OKNimi-testi OKIUCN-testi OK: 
Amerikantilhi, aikaisemmalta nimeltään seetritilhi (Bombycilla cedrorum) on pohjoisamerikkalainen tilhilaji.
Koko ja ulkonäkö

Amerikantilhen pituus on 15–18 senttiä ja paino noin 30 grammaa. Laji muistuttaa suuresti tilheä mutta on hieman pienempi ja ruskeampi ja aikuisten lintujen maha on vaaleankeltainen. Ääni on tilhimäinen sirinä. Sukupuolet ovat samanvärisiä.
Esiintyminen

Amerikantilhi pesii Kanadan eteläosissa ja Yhdysvaltain pohjoisosissa. Sen esiintymisalue painottuu etelämmäksi ja lännemmäksi kuin tilhen. Laji on vaelluslintu, joka pesimäajan jälkeen liikkuu suurina parvina marjomassa aina Yhdysvaltojen eteläosia myöten. Joskus vaellukset ulottuvat Etelä-Amerikan pohjoisosiin saakka.
Elinympäristö

Amerikantilhet elävät lisääntymisaikana lehtimetsissä. Vaelluksilla ne hakeutuvat marjaisiin maastokohteisiin, kuten hautausmaille, puistoihin, puutarhoihin, viljelmille ja pensaikkoihin. Joskus amerikantilhet ja tilhet lyöttäytyvät yhteen samaan parveen.
Lisääntyminen

Amerikantilhipari rakentaa maljamaisen pesänsä kuivista ruohoista ja oksista puun oksalle 2–6 metrin korkeuteen, usein korkeammallekin. Naaras munii 5–6 munaa ja hautoo niitä 12–16 päivää. Molemmat emot huolehtivat poikasista, jotka jättävät pesä 14–18 päivän ikäisinä. Lajilla on tavallisesti kaksi pesyettä kesän aikana.
Ravinto

Amerikantilhi syö marjoja ja hedelmiä sekä pesimäaikana myös hyönteisiä ja muita pieniä selkärangattomia. Lajin erikoisherkkua ovat kynäkatajan (Juniperus virginiana), englanniksi Eastern Redcedar, "marjat" eli pienet kävyt. Tästä ominaisuudesta laji lienee saanut tieteellisen nimensä.
Amerikantilhet syövät myös käyneitä yaupon-puun (Ilex vomitoria) marjoja, mikä tuottaa linnuille humalatilan.
Eric Wynalda

Eric Wynalda vuonna 2012.
Eric Boswell Wynalda (s. 9. kesäkuuta 1969 Fullerton, Kalifornia) on yhdysvaltalainen entinen jalkapalloilija.
Wynaldaa pidetään yhtenä sukupolvensa parhaista yhdysvaltalaisista pelaajista. Hänet on valittu Yhdysvaltain maajoukkueen parhaaksi pelaajaksi 1990-luvulla. Wynalda valittiin Yhdysvaltain vuoden jalkapalloilijaksi vuonna 1996 sekä maajoukkueen vuoden pelaajaksi vuosina 1992 ja 1996. Vuonna 2004 hänet valittiin Yhdysvaltain jalkapallon Hall of Famen jäseneksi.
Ura

Wynalda oli pelipaikaltaan hyökkääjä. Hänet tunnettiin hyvänä maalintekijänä.
Wynalda pelasi Yhdysvaltain maajoukkueessa 106 ottelua ja teki niissä 34 maalia vuosina 1990–2000. Hän on Yhdysvaltain maajoukkuehistorian neljänneksi paras maalintekijä (tilanne kesällä 2018). Wynalda edusti Yhdysvaltoja MM-kilpailuissa vuosina 1990, 1994 ja 1998. Hän oli lisäksi voittamassa Yhdysvaltain riveissä CONCACAF Gold Cupia vuonna 1991.
Wynalda edusti MLS:ssä San Jose Clashia vuosina 1996–1998, Miami Fusionia vuosina 1999–2000, New England Revolutionia vuosina 2000–2001 ja Chicago Firea vuonna 2001. Hän teki MLS:n historian avausmaalin vuonna 1996.
Vuosina 1992–1996 Wynalda pelasi Saksassa Bundesliigassa ja 2. Bundesliigassa seuroinaan Saarbrücken ja Bochum. Hän pelasi seuratasolla lisäksi Meksikossa ja Yhdysvaltain muissa sarjoissa.
Erityispedagogiikka

Erityispedagogiikka on laaja tieteenala, joka pyrkii löytämään vammaisten ja muiden erityistä tukea tarvitsevien ihmisten oppimaan auttamiseen soveltuvia teoreettisia lähestymistapoja, toimintamalleja ja käytänteitä, sekä tutkii oppimistilanteissa poikkeavasti käyttäytyviä ja poikkeavan lahjakkaita oppijoita.
Erityispedagogiikassa sovelletaan kasvatustieteen, psykologian, lääketieteen eräiden osa-alueiden ja yhteiskuntatieteiden saavutuksia.
Suomessa erityispedagogiikkaa voi opiskella Helsingin, Itä-Suomen, Jyväskylän, Oulun ja Turun yliopistoissa sekä Åbo Akademissa. Vuonna 2023 myös Lapin Yliopistoon avattiin erityispedagogiikan tutkintolinja.  Valmistuneet toimivat yleensä erityisluokanopettajan tai erityisopettajan tehtävissä.